CELEX: 31990D0256
Language: ro
Date: 1990-05-10 00:00:00
Title: Decizia Comisiei din 10 mai 1990 privind stabilirea metodelor de control al performanțelor și de apreciere a valorii genetice a ovinelor și caprinelor reproducătoare de rasă pură

03/Volumul 07
            
            
               RO
            
            
               Jurnalul Ofícial al Uniunii Europene
            
            
               270
            
         31990D0256
   
               L 145/35
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 10 mai 1990
   privind stabilirea metodelor de control al performanțelor și de apreciere a valorii genetice a ovinelor și caprinelor reproducătoare de rasă pură
   (90/256/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 89/361/CEE a Consiliului din 30 mai 1989 privind animalele din specia ovină și caprină reproducătoare de rasă pură (1), în special articolul 4, a treia liniuță,
   întrucât metodele de control al performanțelor și de apreciere a valorii genetice a ovinelor și caprinelor reproducătoare de rasă pură deja aplicate în statele membre sunt, în linii mari, similare;
   întrucât este necesară o mai mare apropiere a strategiilor folosite în cadrul acestor metode în scopul obținerii de rezultate comparabile;
   întrucât măsurile prevăzute de prezenta decizie sunt conforme cu avizul Comitetului zootehnic permanent;
   ADOPTĂ PREZENTA DECIZIE:
   Articolul 1
   Metodele de control al performanțelor și de apreciere a valorii genetice a ovinelor și caprinelor reproducătoare de rasă pură sunt cele care figurează în anexă.
   Articolul 2
   Prezenta decizie se adresează statelor membre.
   
      Adoptată la Bruxelles, 10 mai 1990.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 153, 6.6.1989, p. 30.
   ANEXĂ
   Valoarea genetică a unei ovine sau caprine reproducătoare de rasă pură poate fi calculată utilizându-se una dintre următoarele metode sau o combinație a acestora. Autoritatea competentă trebuie să aibă acces la toate datele obținute la testare. Rezultatele finale trebuie să fie accesibile.
   I.   Controlul individual
   
               1.
            
            
               
                  Controlul individual într-o stațiune de creștere
               
               
                           (a)
                        
                        
                           Se vor preciza numele organizației sau autorității responsabile pentru stațiunea de creștere și numele autorității responsabile pentru calcularea și publicarea rezultatelor.
                        
                     
                           (b)
                        
                        
                           Se vor preciza modalitățile de testare.
                        
                     
                           (c)
                        
                        
                           Se vor preciza următoarele:
                           
                                       —
                                    
                                    
                                       condițiile de primire în stațiunea de creștere și în special vârsta maximă sau greutatea reproducătorilor tineri la începutul testului și numărul de animale;
                                    
                                 
                                       —
                                    
                                    
                                       durata perioadei de testare în stațiunea de creștere sau greutatea finală;
                                    
                                 
                                       —
                                    
                                    
                                       tipul de regim și sistemul de alimentație.
                                    
                                 
                     
                           (d)
                        
                        
                           Trebuie precizați parametrii înregistrați (de exemplu greutatea vie, conversia alimentară, estimarea compoziției corporale, producția de lapte, compoziția laptelui, calitatea producției de lână sau orice alte date relevante).
                        
                     
                           (e)
                        
                        
                           Metoda utilizată pentru aprecierea valorii genetice trebuie să fie acceptabilă științific, conform principiilor zootehnice stabilite. Calitățile genetice ale reproducătorilor testați trebuie exprimate, pentru fiecare parametru, ca valoare genetică sau abatere de la această valoare a contemporanilor.
                        
                     
         
               2.
            
            
               
                  Controlul individual în exploatații
               
               Se poate face un control individual separat, în exploatație, cu condiția ca, în urma testului, să se poată calcula valoarea genetică pe baza principiilor zootehnice stabilite.
            
         II.   Controlul laptelui și aprecierea valorii genetice a femelelor în ceea ce privește parametrii pentru lapte
   
               1.
            
            
               Se vor preciza numele organizației și autorității competente care răspunde de testare și numele autorității care răspunde de calcularea și publicarea rezultatelor.
            
         
               2.
            
            
               Se vor preciza modalitățile de testare.
            
         
               3.
            
            
               Trebuie precizați parametrii înregistrați conform normelor adoptate de comitetul internațional pentru controlul productivității în industria laptelui (de exemplu producția de lapte, compoziția laptelui sau orice alte date relevante).
            
         
               4.
            
            
               Cifrele referitoare la producția de lapte utilizate pentru stabilirea valorii genetice a femelelor trebuie:
               
                           —
                        
                        
                           să fie calculate pe o perioadă conformă cu normele adoptate de comitetul internațional pentru controlul productivității în industria laptelui;
                        
                     
                           —
                        
                        
                           să fie adaptate în funcție de influențele importante ale mediului înconjurător.
                        
                     
         
               5.
            
            
               Metoda folosită pentru aprecierea valorii genetice trebuie să fie acceptabilă științific, conform principiilor zootehnice stabilite. Calitățile genetice ale reproducătorilor vor fi exprimate ca valoare genetică sau abatere de la această valoare a contemporanilor.
            
         III.   Controlul descendenților și/sau colateralilor
   
               1.
            
            
               Se vor preciza numele organizației sau al autorității care răspunde de testare și numele autorității care răspunde de calcularea și publicarea rezultatelor.
            
         
               2.
            
            
               Valoarea genetică a reproducătorului se calculează prin evaluarea calităților unui număr adecvat de descendenți și eventual de colaterali în funcție de:
               
                           (a)
                        
                        
                           caracteristicile producției de carne sau ale creșterii de animale:
                           
                                       —
                                    
                                    
                                       se va furniza sau se va cita descrierea detaliată a metodei de testare;
                                    
                                 
                                       —
                                    
                                    
                                       descendenții și/sau colateralii nu vor fi tratați selectiv;
                                    
                                 
                                       —
                                    
                                    
                                       sunt recunoscute trei tipuri de testare a descendenților și/sau colateralilor:
                                       
                                                   (i)
                                                
                                                
                                                   testare centrală a descendenților și/sau colateralilor în stațiunile de testare;
                                                
                                             
                                                   (ii)
                                                
                                                
                                                   program de control al descendenților și/sau colateralilor aplicat în exploatații. Descendenții și/sau colateralii trebuie aleși dintre turme astfel încât să fie posibilă o comparație valabilă între reproducători;
                                                
                                             
                                                   (iii)
                                                
                                                
                                                   date obținute prin analiza carcaselor identificate ca aparținând descendenților și/sau colateralilor.
                                                
                                             
                                 
                     
                           (b)
                        
                        
                           caracteristicile laptelui:
                           
                                       —
                                    
                                    
                                       se vor preciza modalitățile de testare;
                                    
                                 
                                       —
                                    
                                    
                                       femelele nu trebuie tratate selectiv;
                                    
                                 
                                       —
                                    
                                    
                                       cantitatea și compoziția laptelui trebuie incluse în calculul valorii genetice.
                                    
                                 
                     
         
               3.
            
            
               Descendenții și/sau colateralii trebuie aleși în mod imparțial. Toate datele relevante trebuie utilizate pentru aprecierea valorii genetice a reproducătorilor. La stabilirea valorii ereditare, influențele care nu sunt calități genetice trebuie eliminate prin procedee adecvate.
            
         
               4.
            
            
               Trebuie precizați parametrii înregistrați (de exemplu câștigul în greutate vie, conversia alimentară, calitatea carcasei, producția de lapte, compoziția laptelui, calitatea producției de lână, caracteristicile reproducției, fertilitatea, prolificitatea, viabilitatea descendenților și/sau a colateralilor sau orice alte date pertinente).
            
         
               5.
            
            
               Metoda utilizată pentru aprecierea valorii genetice trebuie să fie acceptabilă din punct de vedere științific, conform principiilor zootehnice stabilite.